Amerikinis rododendras

Amerikinis rododendras (Rhododendron catawbiense) – erikinių (Ericaceae) šeimos dekoratyvus augalas. Kilęs iš JAV rytų (pietinių Apalačų pašlaičių).

Tai – iki 2 m užaugantis visžalis krūmas. Lapai ištisiniai, odiški, stori. Žiedai iki 6 cm skersmens, susitelkę į skėtiškus, alyvinės spalvos žiedynus. Žydi gegužės–birželio mėnesiais. Vaisius – dėžutė.

Mėgsta rūgščią dirvą, lengvą ūksmę. Lietuvoje auginami gėlynuose, kambariuose.

 Šaltiniai 

Kategorija:Dekoratyviniai augalai
Kategorija:Erikiniai